**ADÓ- ÖTLET Könyvelő és Könyvvizsgáló Korlátolt Felelősségű Társaság**

***Székhely:* 4625 Záhony Ady E. u. 15.**  *Cégjegyzékszám:15-09-063957*

*Tel/fax:*  **06-45-425-203 *Email:*** adootlet@gmail.com ***Web:*** ado-otlet.hu

# A szakképzési hozzájárulás 2021

**Miről olvashat ebben a tájékoztatóban?**

1. **Ki kötelezett szakképzési hozzájárulásra?**
2. **Mentesülési szabályok**
3. **A hozzájárulás alapja, mértéke**
4. **A kötelezettség csökkentése**
5. **Bevallás és befizetés**
6. **Gyakori kérdések**

A szakképzési hozzájárulás teljesítését az Szkt.1 szabályozza. A törvény meghatározza a kötelezettség csökkentésének lehetséges módjait és annak feltételeit.

A gyakorlati képzést szervező hozzájárulásra kötelezettnek a kötelezettsége megállapítása során figyelemmel kell lennie az Szkt. végrehajtásáról szóló 12/2020. (II. 1.) Korm. rendelet (a továbbiakban: R.) 332/A-334. §-aira is.

A szakképzési hozzájárulás havi előleg bevallása és befizetése mellett éves elszámolású kötelezettség.

A kötelezettség teljesítése történhet:

* pénzbeli befizetéssel,
* tanulók, hallgatók gyakorlati képzésével.

# Ki kötelezett a szakképzési hozzájárulásra?

Szakképzési hozzájárulásra kötelezett:

* + a gazdálkodó szervezet, ha belföldön székhellyel, telephellyel vagy fiókteleppel rendelkezik vagy üzletvezetésének helye belföld.

# A kötelezettség teljesítése kisvállalati adóalanyként, kisadózóként

* 1. **Kisvállalati adóalanyiság esetén (kiva)**

A kisvállalati adó alanya mentesül a társasági adó, a szociális hozzájárulási adó és a szakképzési hozzájárulás bevallása és megfizetése alól.

# Kisadózóként (kata)

A kisadózó vállalkozások mentesülnek az általuk a bejelentett kisadózónak teljesített kifizetésekkel, más juttatásokkal és a bejelentett kisadózónak az adóalanytól a tevékenységére, tagsági jogviszonyára tekintettel megszerzett jövedelmével összefüggő közterhekkel kapcsolatos kötelezettségek és a szakképzési hozzájárulás megállapítása, bevallása és megfizetése alól.

A kata megfizetésével a kisadózó vállalkozás nem mentesül a kisadózónak nem minősülő személyek foglalkoztatására tekintettel, illetve a kisadózónak nem minősülő személyek részére juttatott jövedelmek után teljesítendő adókötelezettségek alól.

# Mentesülési szabályok

Az Szht. a kötelezettség alanyai tekintetében a szakképzési hozzájárulás alóli részleges, vagy teljes mentesülésre vonatkozó szabályokat is tartalmaz.

# Nem terheli szakképzési hozzájárulás fizetési kötelezettség:

* + a költségvetési szervet,
	+ a civil szervezetet,
	+ az egyházi jogi személyt, a vallási egyesületet,
	+ a lakásszövetkezetet, a szociális szövetkezetet, az iskolaszövetkezetet és a közérdekű nyugdíjas szövetkezetet,
	+ a víziközmű-társulatot,
	+ a büntetés-végrehajtásnál a fogvatartottak kötelező foglalkoztatására létrehozott gazdálkodó szervezetet,
	+ az Eü. tv.2 3. § *f)* pontjában meghatározott egészségügyi szolgáltatót - feltéve, hogy az egészségbiztosítási szervvel szerződést kötött és nem költségvetési szervként működik - az egészségügyi közszolgáltatás ellátásával összefüggésben őt terhelő szociális hozzájárulási adóalap után,
	+ az egyéni vállalkozót a szociális hozzájárulási adóalapja után, ide nem értve az általa foglalkoztatottra tekintettel őt terhelő szociális hozzájárulási adó alapját,
	+ az egyéni céget, végrehajtó irodát, szabadalmi ügyvivő irodát, ügyvédi irodát, közjegyzői irodát a tevékenységében személyesen közreműködő tag szociális hozzájárulási adóalapja után, ide nem értve az általa foglalkoztatottra tekintettel őt terhelő szociális hozzájárulási adó alapját, valamint
	+ a közhasznú nonprofit gazdasági társaságot a Tao tv.3 6. számú melléklet

*E)* fejezete alapján megállapított kedvezményezett tevékenység ellátásával összefüggésben a társaságot terhelő szociális hozzájárulási adó alapja után.

Nem keletkezik szakképzésihozzájárulás-fizetési kötelezettség, ha a szakképzési hozzájárulásra kötelezettet a szociális hozzájárulási adóról szóló törvény alapján adófizetési kötelezettség nem terheli.

# A hozzájárulás alapja, mértéke

A hozzájárulásra kötelezett a szakképzési hozzájárulást a naptári évre állapítja meg. A szakképzési hozzájárulás mértéke a szakképzési hozzájárulás alapjának 1,5 százaléka (a továbbiakban: bruttó kötelezettség).

# A szakképzési hozzájárulás alapja

A szakképzési hozzájárulás alapja a szakképzési hozzájárulásra kötelezettet terhelő szociális hozzájárulási adó alapja.

# A szakképzési hozzájárulás alapjának megállapítása

A szakképzési hozzájárulás kiszámításához

* + 1. a számviteli törvény hatálya alá tartozó egészségügyi szolgáltatónak az őt terhelő szociális hozzájárulási adó alapját a számvitelről szóló törvény szerint megállapított éves árbevétele és az egészségbiztosítási szervtől származó árbevétele arányában,
		2. az *a)* pont alá nem tartozó szakképzési hozzájárulásra kötelezettnek az őt terhelő szociális hozzájárulási adó alapját az éves bevétele és az egészségbiztosítási szervtől származó bevétele arányában,
		3. a közhasznú nonprofit gazdasági társaságnak az őt terhelő szociális hozzájárulási adó alapját a számvitelről szóló törvény4 szerint megállapított éves árbevételéből a kedvezményezett tevékenysége és a vállalkozási tevékenysége árbevétele arányában

kell megosztania.

 Például:

Az egészségügyi szolgáltató árbevétele 52 000 eFt. Ebből az egészségbiztosítótól származó bevétel 29 900 eFt, a vállalkozási tevékenység árbevétele 22 100 e Ft. A vállalkozásnak 6 fő alkalmazottja van, az éves bérköltség 13 875 eFt. A vállalkozás szociális hozzájárulási adóalapja 12 675 eFt, amely egyben a szakképzési hozzájárulás alapja is.

A teljes árbevételen belül 57,5% az egészségbiztosítótól származó bevétel (29 900 eFt / 52 000 eFt), míg 42,5 %-ot képvisel a vállalkozásból származó bevétele.

A gazdálkodó szakképzési hozzájárulás kötelezettsége a vállalkozási tevékenységből származó bevétel arányában keletkezik, ezért a szociális hozzájárulási adóalapot is ennek megfelelően kell megosztani. 12 675 eFt x 42,5%, azaz 5 386 875 Ft alap után kell a bruttó kötelezettséget megállapítani,

amely 80 803 Ft kötelezettséget jelent.

# A kötelezettség csökkentése

A kötelezettség csökkentő tétel (adókedvezmény) megállapításának alapját Magyarország 2021. évi központi költségvetéséről szóló 2020. évi XC. törvény tartalmazza, amely az önköltség összegét 1 200 000 forint/fő/év összegben határozta meg, és a figyelembe vehető alapnormatíva összege 650 000 forint/fő/év.

Az önköltség szakmánként alkalmazandó és az alapnormatíva képzési területenként alkalmazandó súlyszorzóját az R. tartalmazza.

A szakképzési munkaszerződéssel szakirányú oktatásban részt vevő tanuló, képzésben részt vevő személy esetében a szakmához kapcsolódóan a Kormány rendeletében meghatározott súlyszorzót kell alkalmazni.

A tanulószerződéssel gyakorlati képzésben részt vevő tanuló esetében

4 2000. évi C. törvény.

ba) a régi Szkt.5 szerinti Országos Képzési Jegyzékben meghatározott szakképesítéshez, illetve részszakképesítéshez kapcsolódóan a Kormány rendeletében meghatározott súlyszorzót kell alkalmazni,

bb) a 104-108. § alkalmazásában szakirányú oktatás alatt a régi Szkt. szerinti gyakorlati képzést, szakma alatt régi Szkt. szerinti Országos Képzési Jegyzékben meghatározott szakképesítést, részszakképesítést, szakképzési munkaszerződés alatt a régi Szkt. szerinti tanulószerződést kell érteni.

# Az együttműködési megállapodás alapján folyó gyakorlati képzéssel összefüggésben csökkentő tétel nem számolható el.

* 1. **Szakképzési munkaszerződés esetén alkalmazható csökkentés**

A csökkentő tétel megállapítása a fenntartói megállapodással rendelkező szakképző intézménnyel tanulói jogviszonyban álló tanulónként, illetve felnőttképzési jogviszonyban álló képzésben részt vevő személyenként a szakirányú oktatás arányosított önköltsége alapján az egynapi mérték és - a szakképző intézményben teljesített oktatási nap kivételével - az adóév munkanapjai számának szorzataként számított összeg figyelembevételével történik.

A szakirányú oktatás arányosított önköltségének adott évfolyamra meghatározott összege a szakirányú oktatás központi költségvetésről szóló törvényben meghatározott önköltségének a szakmánként alkalmazandó súlyszorzó szorzataként számított mértéke.

A szakmánként alkalmazandó súlyszorzót a szakmaszorzó és az évfolyami szorzó szorzataként kell meghatározni.

# A szakmaszorzó

1. a bányászat és kohászat ágazatba tartozó szakmák esetében 2,42,
2. az egészségügyi technika ágazatba tartozó szakmák esetében 2,85,
3. az egészségügy ágazatba tartozó szakmák esetében 2,20,
4. az elektronika és elektrotechnika ágazatba tartozó szakmák esetében
	1. 2,85, ha a szakma Magyar Képesítési Keretrendszer szintje 5,
	2. 2,42, ha a szakma Magyar Képesítési Keretrendszer szintje 4,
5. az élelmiszeripar ágazatba tartozó szakmák esetében 2,20,
6. az építőipar ágazatba tartozó szakmák esetében 2,42,

5 2011. évi CLXXXVII. tv.

1. az épületgépészet ágazatba tartozó szakmák esetében 2,42,
2. a fa- és bútoripar ágazatba tartozó szakmák esetében 2,42,
3. a gazdálkodás és menedzsment ágazatba tartozó szakmák esetében 2,20,
4. a gépészet ágazatba tartozó szakmák esetében
	1. 2,85, ha a szakma Magyar Képesítési Keretrendszer szintje 5,
	2. 2,42, ha a szakma Magyar Képesítési Keretrendszer szintje 4,
5. a honvédelem ágazatba tartozó szakmák esetében 2,20,
6. az informatika és távközlés ágazatba tartozó szakmák esetében 2,20,
7. a kereskedelem ágazatba tartozó szakmák esetében 2,20,
8. a környezetvédelem és vízügy ágazatba tartozó szakmák esetében
	1. 2,85, ha a szakma Magyar Képesítési Keretrendszer szintje 5,
	2. 2,42, ha a szakma Magyar Képesítési Keretrendszer szintje 4,
9. a közlekedés és szállítmányozás ágazatba tartozó szakmák esetében 2,20,
10. a kreatív ágazatba tartozó szakmák esetében 2,42,
11. a mezőgazdaság és erdészet ágazatba tartozó szakmák esetében
	1. 2,85, ha a szakma Magyar Képesítési Keretrendszer szintje 5,
	2. 2,42, ha a szakma Magyar Képesítési Keretrendszer szintje 4,
12. a rendészet és közszolgálat ágazatba tartozó szakmák esetében 2,20,
13. a specializált gép- és járműgyártás ágazatba tartozó szakmák esetében 2,85,
14. a sport ágazatba tartozó szakmák esetében 2,20,
15. a szépészet ágazatba tartozó szakmák esetében 2,42,
16. a szociális ágazatba tartozó szakmák esetében 2,20,
17. a turizmus-vendéglátás ágazatba tartozó szakmák esetében 2,20,
18. a vegyipar ágazatba tartozó szakmák esetében
	1. 2,85, ha a szakma Magyar Képesítési Keretrendszer szintje 5,
	2. 2,42, ha a szakma Magyar Képesítési Keretrendszer szintje 4.

# Az évfolyami szorzó, ha a szakirányú oktatás képzési ideje

1. legfeljebb 1 év, 1,00,
2. legfeljebb 2 év

*ba)* az első évfolyamon 1,20,

*bb)* a második évfolyamon 0,80,

1. legfeljebb 3 év

*ca)* az első évfolyamon 1,20,

*cb)* a második évfolyamon 1,00,

*cc)* a harmadik évfolyamon 0,80.

# Tanulószerződés esetén

A csökkentő tételt a fenntartói megállapodással rendelkező szakképző intézménnyel tanulói jogviszonyban álló tanulónként, illetve felnőttképzési jogviszonyban álló képzésben részt vevő személyenként a szakirányú oktatás arányosított önköltsége alapján az egynapi mérték és ‒ a szakképző intézményben teljesített oktatási nap kivételével ‒ az adóév munkanapjai számának szorzataként számított összege alapján kell meghatározni, azzal, hogy a 2020. január 1-jét megelőzően érvényes Országos Képzési Jegyzékben meghatározott szakképesítések kifutó rendszerben alkalmazandó súlyszorzóját a R. 4/A. melléklete szerint kell figyelembe venni.

# Hallgatói munkaszerződés alapján folyó gyakorlati képzés esetén elszámolható csökkentő tétel megállapítása

**Duális képzés esetén**

A kötelezettségcsökkentést hallgatónként a nemzeti felsőoktatásról szóló 2011. évi CCIV. törvény (a továbbiakban: Nftv.) szerinti duális képzés arányosított alapnormatívája alapján az egynapi mérték és az adóévben ténylegesen teljesített képzési napok számának szorzataként számított összege határozza meg.

Az Nftv. szerinti duális képzés esetén az alapnormatíva alkalmazandó súlyszorzója

1. a szociális munka alapképzési szakon és a gazdaságtudományok képzési területen 3,60,
2. a műszaki, informatika, az agrár- és a természettudomány képzési területen 4,81.

A bruttó kötelezettség csökkenthető a szakképzési munkaszerződésre tekintettel az igénybe vett adókedvezmény húsz százalékának megfelelő összeggel, ha a tanuló, illetve a képzésben részt vevő személy sikeres szakmai vizsgát tett.

Az adókedvezményt az a szakképzési hozzájárulásra kötelezett érvényesítheti, aki a tanulóval, illetve a képzésben részt vevő személlyel szakképzési munkaszerződést, illetve a hallgatóval hallgatói munkaszerződést kötött.

A bruttó kötelezettséget meghaladó adókedvezmény adó-visszaigénylés keretében érvényesíthető.

# Bevallás és befizetés

## Előleg

A hozzájárulásra kötelezett az év 1-11. hónapjára vonatkozóan havonta szakképzési hozzájárulási előleget fizet.

A szakképzési hozzájárulási előleg fizetésénél az adóév első tizenegy hónapjára vonatkozóan a bruttó kötelezettség csökkentésének havi mértékét a tárgyhónap munkanapjainak száma alapján kell meghatározni.

Az előleg mértéke a tárgyhavi bruttó kötelezettség azzal, hogy az Szkt. 107. § (2) bekezdése szerinti adókedvezmény az előleg befizetésénél figyelembe vehető és visszaigényelhető. Az előleget havonta a szakképzési hozzájárulásra kötelezett maga állapítja meg, elektronikus úton vallja be és fizeti meg a tárgyhót követő hónap tizenkettedik napjáig az állami adóhatóság által vezetett számlára, illetve igényli vissza.

## Elszámolás

A szakképzési hozzájárulásra kötelezett

1. a szakképzési hozzájárulás alapját és az éves bruttó kötelezettségét,
2. az adókedvezmény éves összegét,
3. az éves bruttó kötelezettség és a *b)* pont szerinti összeg különbözeteként megállapított éves nettó kötelezettségét

a naptári évre maga állapítja meg, elektronikus úton vallja be és fizeti meg az adóévet követő év január hónap tizenkettedik napjáig az állami adóhatóságnak, vagy igényli vissza.

# Nem kell adóbevallást benyújtani, ha a szakképzési hozzájárulásra kötelezettnek nem keletkezik szakképzésihozzájárulás-fizetési kötelezettsége vagy adókedvezményt nem érvényesít.

A befizetett előleg és az éves nettó kötelezettség különbözetét az adóévet követő év január hónap tizenkettedik napjáig kell befizetni, illetve visszaigényelni.

A szakképzési hozzájárulásra kötelezett a visszaigényelhető összeg kiutalását vagy átvezetését legkorábban a bevallás esedékességének napjától kezdeményezheti. Az állami adóhatóság a visszaigénylés tekintetében az adóigazgatási rendtartásról szóló törvény és az adózás rendjéről szóló törvény szerint jár el.

Az előleget és az éves elszámolást a ’08-as jelű havi adó-és járulékbevallásban kell bevallani.

A befizetést a NAV Szakképzési hozzájárulás beszedési – 10032000-06056061 számú – számlára kell teljesíteni.

# Gyakran felmerülő kérdések

1. **Egyéni vállalkozóként alkalmazottam nincs, ezért szociális hozzájárulási adót nem kell fizetnem. Egyéni vállalkozóként 2 fő tanuló gyakorlati képzését is ellátom. Érvényesíthetem-e az adókedvezményt?**

Az adókedvezmény érvényesítésének nincs akadálya, nem feltétele, hogy a szakképzési hozzájárulás alanyának legyen bruttó kötelezettsége.

# A szakképzési hozzájárulás éves elszámolású adó. Abban az esetben, ha az előleg bevallásakor hibáztam, az előleg bevallásomat korrigálni kell, vagy elégséges csak az éves elszámolás keretében az éves kötelezettséget bevallani?

Az adóhatósági ellenőrzés figyelme a bevallási, illetve befizetési kötelezettségek teljesítésének ellenőrzésére is kiterjed, hiszen a vizsgálat az ellenőrzés során nemcsak az éves adó összegét állapítja meg, hanem kontrollálja az év 1-11. hónapjára vonatkozóan bevallott és befizetett adóelőleg összegét is.

Ennek következtében amennyiben az ellenőrzés ezen adókötelezettség nem, vagy csak részbeni teljesítését állapítja meg, a szabálytalanság rögzítése mellett jogkövetkezményként mulasztási bírság kiszabására is sor kerülhet.

Az önadózás keretében megállapított vagy megállapítani elmulasztott adót, adóalapot az adózó önellenőrzés útján helyesbítheti.

# Elszámolható-e az adókedvezmény, ha a tanulószerződésben meghatározott díjra a tanuló nem jogosult, vagy csökkentett összegben jogosult, illetve a tanulószerződés szünetelése esetén?

A az adókedvezmény érvényesítését a hatályos tanulószerződés alapján a gyakorlati képzéssel történő megszervezéséhez köti. Így, ha a gazdálkodónak a tanulószerződés alapján a gyakorlati képzés megszervezésének kötelezettsége fennáll – függetlenül attól, hogy a tanuló igazolt vagy igazolatlan mulasztása miatt teljesíthető-e, illetve van-e kifizetés a tanuló részére -, elszámolhatja a kötelezettség csökkentő tétel teljes összegét.

Ha azonban a tanulószerződés szünetel, a gyakorlati képzést szervező hozzájárulásra kötelezettnek az adott tanuló esetében nincs gyakorlati képzés szervezési kötelezettsége, ezért ezen tanulók tekintetében a tanulószerződés szüneteltetésének időtartama alatt nem tarthat igényt a szakképzési hozzájárulás kötelezettség teljesítésével összefüggő normatív csökkentő tételre, illetve e csökkentő tétel, vagy annak egy részének visszaigénylésére.

# Gyakorlati képzést szervező KIVA adóalany a tanulószerződéses tanuló gyakorlati képzésével összefüggésben visszaigényelheti-e a gyakorlati képzés költségeit?

A Katv. szerinti kisvállalati adóalanyok esetében tekintettel arra, hogy szakképzési hozzájárulási kötelezettség nincs, a kötelezettség gyakorlati képzéssel történő teljesítése sem értelmezhető. Következésképpen, amennyiben az érintett adóalanyi kör kisvállalati adóalanyként mégis folytat gyakorlati képzést együttműködési megállapodás vagy tanulószerződés alapján, akkor nem tarthat igényt a szakképzési hozzájárulási kötelezettség teljesítésével összefüggő normatív csökkentő tételre, illetve a csökkentő tétel, vagy annak egy része visszaigénylésére, hiszen a nem létező kötelezettséggel szemben kisvállalati adóalanyként nem keletkezhet az említett csökkentő tétel alkalmazására, vagy visszaigénylésre vonatkozó jogosultság sem.

A tájékoztatást megtalálható https://www.adootlet.com/erdekessegek

# Nemzeti Adó- és Vámhivatal